15 लाख लोगों को रोजगार देने का सरकार कर रही है प्रयास : यादव
श्रमएवं नियोजन मंत्री डॉ. जसवंत यादव ने कहा कि मुख्यमंत्री वसुंधरा राजे प्रदेश में अच्छी योजना चलाकर सबका विकास कर रही है। यादव रविवार को ग्राम माजरा ढाकोडा में ग्रामीणों की ओर से आयोजित स्वागत समारोह एवं बाबा कालश देव के भंडारे वार्षिक महोत्सव में मुख्य अतिथि पद से उपस्थित जनों को संबोधित कर रहे थे। उन्होंने कहा कि सरकार की मंशा पंद्रह लाख लोगों को रोजगार देने की है। ग्रामीणों की मांग पर मंत्री ने माजरा ढाकोडा से सोडावास तक डामरीकरण सड़क बनाने की बात कही। समारोह की अध्यक्षता पूर्व प्रधान महंत हरिदास महाराज ने की। इस मौके पर दादा मामचंद गुर्जर ने मुख्य अतिथि का स्वागत किया। इससे पूर्व श्रम मंत्री बाबरिया स्थित मांगूदास मंदिर में पहुंचने पर पूर्व प्रधान महंत हरिदास महाराज ने मंत्री का माला पहनाकर स्वागत किया। मंच संचालन मोहरसिंह गुर्जर ने किया। इस अवसर इंद्राज रावत जयराम ठेकला की ओर से सांस्कृतिक कार्यक्रम की प्रस्तुति दी गई। इस अवसर पर पूर्व प्रधान महंत हरिदास, सरपंच रामशरण गुर्जर, सरपंच प्रतिनिधि सरजीत यादव, पूर्व सरपंच सत्यवीर यादव, रामजीलाल चंदेला, जलसिंह, पूर्व सरपंच माडाराम गुर्जर, मामचंद गुर्जर, भानाराम, गोकल यादव, विष्णु बलेचा, रमेश रावत, अशोक मिश्रा, सुभाष जोशी, रामोतार रावत, सूबेसिंह दौराता सहित ग्रामीण उपस्थित थे।
बानसूर. कार्यक्रम में बोलते मंत्री डॉ. जसवंत यादव।
hin_Deva hin_Deva hin_Deva